CONTRA-IN FOS 

_ Butlletí Setmanal de Contra-lnformació _ 

Número 394. Setmana de l'Ual 17 de gener de 2006 


L'ex comissari de la policia nacional del barri valencià de Russafa, José Rey, va participar el passat mes de desembre al sopar de nadal d'Espana 2000. Els veïns diuen que això explica molts dels casos d'abusos policials que s'han produït en els últims anys. 


Impunitat policial 


Atacs feixistes 


La invasió militar de l'Iraq 


Tercer atac a la comarca durant les últimes setmanes 

Una nova agressió feixista 
al Casal El Racó de Molins 


A LA POBLACIÓ D'ARENYS DE MAR 

Els mossos carreguen 
i detenen 3 persones 
a la nit de naps i cols 

Arenys de Mar/ Maresme.- Com ja és habi¬ 
tual, Arenys de M ar i Arenys de M unt man¬ 
tenen ben viva la tradició de penjar naps i 
cols als balcons dels solters i de les solteres 
a la nit de Reis. Les hortalisses sempre es 
deixen amb un poema pujat de to. 

La tradicional festa d'enguany ha acabat de 
forma penosa, per culpa de la indiscrimina¬ 
da actuació dels agents antiavalots dels 
mossos d'esquadra. Abans de les 5 de la 
matinada, en el carrer de la font d'Arenys 
de M ar, els mossos van practicar càrregues, 
contra els joves que participaven en la pen¬ 
jada de naps i cols. El resultat, més d’una 
dotzena de joves contusionats, fractures i 
hematomes, i tres persones detingudes. 

Els mossos van practicar aquestes càrregues, 
sense cap motiu, desconeixent el sentit de la 
tradicional festa, una actuació del tot il·lògi¬ 
ca i desproporcionada. El govern municipal, a 
hores d'ara no ha pogut encara, justificar l'ac¬ 
tuació de la policia autonòmica. Els 3 joves 
detinguts van patir un periple, des de la seva 
detenció, entre les comissaries d'Arenys de 
Mar, Pineda i l'hospital de Sant Jaume de 
Calella de M ar. A les 14h del 6 de gener, els 3 
joves van ser posats en llibertat amb càrrecs 
d'agressions a l’autoritat. Diversos familiars i 
amics els van acollir a la sortida, amb mos¬ 
tres d'afecte i suport. Abans de la posada en 
llibertat, un dels joves va patir problemes 
gàstrics, degut als nervis ocasionats pel trac¬ 
te dels mossos. El matí del 6 de gener, els 
joves van declarar. Un dels detinguts va pre¬ 
sentar un "Habeas Corpus". El tracte dispen¬ 
sat per part de la policia als familiars va ser 
lamentable. A la comissaria d'Arenys de M ar 
es van viure moments de tensió entre fami¬ 
liars i policies. Contra-lnfos 10/ V 06 


Molins de Rei/ Baix Llobregat.- "La matinada 
del passat dissabte 7 de gener, el Casal El 
Racó, un centre social okupat independentis¬ 
ta va patir una agressió per part d'un grupus- 
cle feixista. Tres cotxes i un mínim de deu 
persones a cara descoberta van arribar a la 
plaça de l'església i van agredir, insultar i inti¬ 
midar amb navalles a diferents joves que 



Diversos joves deixant hortalisses als balcons 


estaven a la plaça. Tot seguit van dirigir-se al 
Casal, que estava tancant les seves portes. A 
l'exterior van agredir a dues persones més, 
amb cops i puntades de peu. Alhora, cinc 
agressors més van entrar a l'espai rebentant 
els vidres de l'entrada i destrossant el mobi¬ 
liari del mateix durant uns minuts, amb crits 
de «guarros» i «maricones», i ràpidament van 
marxar cap als cotxes que els esperaven. Dos 
dels agredits van haver de rebre atenció mè¬ 
dica per lesions al cap. L'agressió no va ser es¬ 
pontània i té un clar caràcter feixista. La ma¬ 
teixa nit van succeir fets similars a Esplugues 
i a Sant Feliu de Llobregat, i no és la primera 
vegada que passa a pobles de la comarca. 

La repetició d'aquestsespisodisfa pensaren 
un augment de l'organització de bandes fei¬ 
xistes als Països Catalans, i al Baix Llobregat 
en concret, amb total impunitat policial. 
Creiem que davant el feixisme cal una pos¬ 
tura ferma de tota la societat per evitar que 
es desenvolupi, sota qualsevol forma, siguin 
les agressions físiques, els locals, llocs de 
distribució del seu material (botigues,edito¬ 
rials,...)." Casal El Racó 10/ ]/ 06 


Butlletí setmanal 

Odntra-Infos 


tel: 93.530.68.76 

mail de contacte: 
«zitzania@sindominio.net» 


0 PERACIÓ CONTRA PRESUMPTES GRUPS QUE ORGANITZEN LA RESISTÈNCIA ARMADA 

Gènova 2001 Nasiriya 2003, Vilanova 2006 


Vilanova/ El Garraf.- La matinada del 10 de 
gener un impressionant operatiu de policies 
estatals i guàrdies civils van prendre diversos 
carrers de Vilanova del Garraf i Sant Boi de 
Llobregat. Desenes d'agents encaputxats i for¬ 
tament armats van ensorrar portes i finestres 
per assaltar domicilis i locals. Les accions es 
varen desenvolupar a partir de les dues de la 
matinada. Entre els locals tancats es troba la 
mesquita de Vilanova, justament el dia en que 
s'havia de fer la tradicional jornada islàmica 
del Xai. Aquest tancament ha provocat una 
manifestació a les portes del consistori de 
Vilanova. L'operació ha estat ordenada per la 
secció quarta de l'Audiència Nacional (jutge 


Fernando Andreu), però ha estat coordinada 
sobre el terreny pel jutge de la secció 
cinquena Fernando Grande Maslaska. 
Finalment hi hagué 16 detencions, juntament 
amb d'altres a Madrid i a Tolosa (Euskadi). 
Segons la policia els detinguts són acusats de 
crear una estructura de reclutament d'ar- 
gelins i marroquins que després viatjaven a 
l'Iraq. Un cop allí es convertien en homes- 
bomba que es suicidaven esclatant a bases 
militars de l'exèrcit nord-americà, anglès o 
italià. Concretament s'acusa a un dels detin¬ 
guts d'haver coordinat l'atac suicida contra la 
base italiana delscarabinieri a la ciutat de Na¬ 
siriya (centre d'Iraq) el passat 12 de novembre 


de 2003, on hi van morir 15 carabinieri i 4 civils 
italians. Paradoxalment i tal com va informar 
el diari italià II Manifesto, algun dels morts a 
Nasiriya havia participat durant la cimera del 
G8 a Gènova en l'assalt i les tortures de 
l'Escuola Díaz, i en l'episodi de l'assassinat de 
Cario Giuliani als carrers de la capital de la 
Liguria durant les contracimeres del 21-22 de 
juliol de l'any 2001 Recordem que a la ciutat 
hi eren desplegats prop de 20.000 membres 
de la Polizia i els Carabinieri. El cap d'aquelles 
unitats que encara està a l'espera de judici per 
totes aquelles tortures, a l'actualitat dirigeix 
una de les brigades antiterroristes de la poli¬ 
cia eurepa, l'Europol. Contra-lnfos 10/1/ 06 


Lluites laborals 


Manifestació central a Saragossa el 21 de gener, al centre geogràfic de les seus de Volkswagen 


Crida per col·laborar a la campanya 
contra els 660 acomiadaments de SEAT 


Martorell/ Baix Llobregat.- El passat 15 de 
desembre els sindicats majoritaris a SEAT 
(CCOO i UGT),signaven un acord d'ERO amb 
660 acomiadaments. Les llistes es feien 
públiques el dia 22 de desembre, un dia 
abansde les vacances. El coneixement de les 
llistes per la plantilla ha tingut dues conse¬ 
qüències: 

- La confirmació que aquest ERO ha estat 
una acció de neteja de tot aquell/ lla que 
s'oposi als plans antiobrers de l'empresa. En 
aquest sentit les dades sobre dones, dismi- 
nuits afectats i sobretot la quantitat de 
membres de la CGT a les llistes ho han pro¬ 
vat suficientment davant la plantilla. 


- La plantilla majoritàriament ha reaccionat 
davant tanta por dels últims anys i va para¬ 
litzar la producció durant el dia 23, saltant- 
se les amenaces de l'empresa i dels altres 
sindicats. 

Posteriorment, l'assemblea d'afectats/ des 
del 3 de gener de 2006 ha significat un èxit 
de participació i de ganes d'enfrontar-se a la 
dictadura de l’empresa. Els/ les afectats/ des 
són qui han de moure's en primer lloc, el dia 
3 de manera improvisada però ferma ja van 
protagonitzar una manifestació al final de 
l'assemblea i tenen previstes una sèrie d'ac¬ 
cions, amés del treball jurídic. 

CGT-SEAT +Contra-lnfos 10/ ]/ 05 


Properes convocatòries 

- 12 de gener: Assemblea d'afec¬ 
tats/ des, a les 17:30h al Casi net 
d'Hostafrancsde Barcelona. 

- 19 de gener: Accions davant els 
concessionaris Audi-Volkswagen a 
totes les localitats de l'Estat espan¬ 
yol que es pugui. 

- 21 de gener: Manifestació a les 12h 
a Saragossa, ciutat que es troba en el 
centre geogràfic de les grans fàbri¬ 
ques de l'automòbil. 





































OKUPACIÓ I CENTRES SOCIALS 


Veïnat contra l'especulació 


Desestimen el recurs de la promotora quehi volia construir 

Victòria de Llucalari contra 
'especulació urbanística 


Aplaçat el judici a 
la casa Kan Mussol 

Collserola El procés judicial obert contra 
la finca okupada de Kan Mussol, okupada 
ara fa nou anys, que tenia data de judici per 
aquest passat dimarts dia 10 al jutjat núme¬ 
ro 4 de Rubí, ha estat aplaçat. Els motius 
al·legats han estat indefensió ja que una 
altra persona s'ha autoinculpat en el cas, 
així que s'haurà de fixar una nova data de 
judici. En resposta a aquest possible desa¬ 
llotjament l'assemblea de la kasa ha engegat 
una sèrie d'activitats setmanals, amb kafeta, 
tallers, trobades, exposicions, etc. per tal de 
lluitar i continuar la vida a Kan M ussol. Hi ha 
un video autoproduït anomenat Mussol 
Town que pots baixar-te amb E-mule. 

Contra-lnfos 10/ H 06 

Novaokupació 
al barri de Sants 

Sants.- Dissabte dia 8 de gener al matí va 
produir-se una nova okupació al barri de 
Sants. La casa, situada al carrer Tenor 
M assini n e 82, es destinarà a vivenda. Durant 
la presa de l’edifici es van presentar davant 
de la casa dues patrulles dels mossos d’es¬ 
quadra i van identificar a dues persones que 
eren a la vorera de davant. Van marxar dient 
que quan tornessin ja no vindrien a dialogar. 

Contra-lnfos 10/1/ 06 

Els Mossos desallotgen 
una vivenda a Gràcia 

Gràcia/ Barcelona.- Els Mossos d'Esquadra 
van desallotjar el dimarts 10 al matí el 
número 33 del carrer Perill en una interven¬ 
ció on van estar identificades dotze perso¬ 
nes que hi havia a l’interior d'aquest immo¬ 
ble. Durant la intervenció de la policia no hi 
va haber incidents tot i les identificacions. 
Es dóna la circunstància que aquest és el 
primer desallotjament que protagonitzen 
els Mossos al nostre territori. La policia va 
deixat un temps per tal que les persones 
que estaven vivint a la casa poguessin reti¬ 
rar les seves pertinences. Durant la resta del 
dia una patrulla de Mossos controlava que 
no es torni a produir l’okupació a l'espera 
que operaris municipals tapiesin els acces¬ 
sos a la casa. Contra-lnfos 10/ ]/ 06 


Alaior/ Menorca - El tribunal superior de jus¬ 
tícia de les Illes Balears, va desestimar el pas 
sat dilluns 9, el recurs contenciós-administra- 
tiu interposat pel promotor de la urbanitza¬ 
ció de Llucalari. Al 1995, el ple d'Alaior va 
decidir desclassificar els terrenys de la zona 
de Llucalari com a sòl urbanitzable, front al 
projecte de l’anterior govern de construir-hi 
una macrourbanització amb més de 5.000 
places turístiques i un camp de golf. El pro¬ 


motor de les obres era Jaime Gelabert, cone¬ 
gut especulador de l'illa. Posteriorment, els 
terrenys van ser okupats el gener del 2002 i 
desallotjats l'abril del 2005. Jaime Gelabert 
havia interposat un recurs contra la ratifica¬ 
ció del Consell Insultar a la decisió presa per 
l'ajuntament. Ara per ara, amb la desestima¬ 
ció del recurs, queda en mans d'Alaior el 
decidir què es fa amb les antigues casernes. 

Contra-lnfos 10/ 1/ 06 



U na de les diverses pancartes desplegades durant els nadals a N ou Barris que denunciaven 
l'especulació immobiliària i laconnivència de les administracions amb la situació actual. 


El debat de l'Estatut 


El Fòrum d’Ermua convoca actes a Barcelona i 
altres ciutats en defensa de la unitat d'Espanya 

Barcelona .- El passat dia 8 de gener el president del Fòrum d'Ermua, M ikel Buesa, va assegurar 
que l’organització ha convocat diferents concentracions en defensa de la unitat d'Espanya a 
Pamplona, Bilbao i Barcelona, abans que la Comissió Constitucional, que estudiarà el projec¬ 
te de reforma de l’Estatut de Catalunya, iniciï els seus treballs el febrer. La primera es realit¬ 
zarà el dia 21de gener a Pamplona. El 4 de febrer, en principi, han convocat conjuntament amb 
l’organització Convivència Cívica Catalana la concentració de Barcelona. Finalmente el 18 de 
febrer tindria lloc la de Bilbao. Com a motiu d’aquestes accions han indicat, seguint el discurs 
típic del Partit Popular, que estracta d’una reacció a «l'atac dels nacionalismes en contra de la 
unitat d'Espanya i de la Constitució», que segons ells «va començar l’any passat amb l'aprova¬ 
ció del Pla Ibarretxe i s'accentua ara amb l'Estatut de Catalunya». Contra-lnfos 10/ ]/ 06 


Lluites d'Arreu del Món 


L'exèrcit xilè obre foc contra la 
comunitat maputxejuan Paillalef 

Arresta la seva dirigent en una onada de repressió i terror 


Temuco/ Xile.- La comunitat maputxe Juan 
Paillalef situada a Temuco, a la IX regió xile¬ 
na, ha estat víctima de diversos assalts poli- 
cials en els darrers quinze dies. Tot va 
començar el dimecres 21de desembre quan 
la comunitat va decidir tallar el camí que l'a- 
travessa. Aquest camí havia estat expropiat 
per l’estat xilè el 1948 i desd’aleshores, havia 
estat motiu de disputa i una de les reivindi¬ 
cacions més fortes de la comunitat. La res¬ 
posta de l'estat arribà dos dies després amb 
l'assalt al poblat per part de 200 membres 
de forces especials de «carabineros», que 
van disparar bales de foc i van llançar gasos 
lacrimògens contra la gent del poblat. La 
policia en cap moment va mostrar l'ordre 
judicial d'intervenció a l'autoritat maputxe, 
tal com estableix la llei xilena. Lonko 
Calfunao no només no va ser consultada, 
sinó que va ser agredida i detinguda junta¬ 
ment amb la seva germana. 

Les forces especials van destrossar la viven¬ 
da de la dirigent, van trencar els generadors 
elèctrics i d'aigua de la comunitat, apart 


d'endur-se tot el material de treball agrícola 
i de comunicació. La dirigent i la seva ger¬ 
mana van ser absoltes després d'una sentèn¬ 
cia on s'afirmava que la detenció era il·legal 
i on s'obria una investigació per tortures a la 
comissaria. No obstant, el 4 de gener, Lonko 
Calfunao va ser novament detinguda en una 
operació policial de característiques simi¬ 
lars. Aquesta vegada va ser acusada de 
desordres públics i amenaces contra l’auto¬ 
ritat. El 5 de gener va entrar a presó preven¬ 
tiva a Temuco. 

Lonko Calfunao denunciant 
arreu els abusos de l'estat xilè 
Vàries organitzacions internacionals han ini¬ 
ciat una campanya de denúncia contra la 
detenció de la dirigent de la comunitat. 
Lonko Calfunao havia viatjat a diferents paï¬ 
sos denunciant la repressió contra els pobles 
originaris i reivindicant el paper dels grups- 
maputxes. L'O bservatori per la Protecció dels 
Defensors dels Drets Humans, ha sol·licitat 
una intervenció urgent front el conflicte. 

Contra-lnfos 10/ ]/ 06 


Repsol-YPFva 
inscriure reserves 
bolivianes de gas 
com a pròpies 

Bolívia.- L'empresa petrolera espanyola 
Repsol-YPF va inscriure en la Borsa de Valors 
de Nova York, com si fossin de la seva pro¬ 
pietat, les reserves de gas que té a Bolívia, a 
més de tot el procés de producció d'hidro¬ 
carburs. La denúncia va ser realitzada per 
l'expert en hidrocarburs, Andrés Soliz Rada, 
qui va manifestar que aquesta situació és de 
coneixement d'algunes institucions, entre 
les quals figuren Jaciments Petrolífers Fiscals 
Bolivians (YPFB)-Residual. La denúncia haurà 
de ser investigada per l’actual govern per a 
determinar responsabilitats, ja que és un fet 
que toca una vegada més la dignitat de la 
legalitat boliviana. Segons va declarar Soliz: 
«s'ha pogut comprovar que mitjançant el 
Decret 24.806 les petroleres afirmaven que 
eren propietàries dels hidrocarburs quan 
sortia en boca de pou i mai es discutia la 
propietat dels jaciments, perquè en els jaci¬ 
ments estan les reserves i les reserves que té 
Repsol-YPF a Bolívia estan als camps San 
Alberto i Margarita», va afirmar. L'expert va 
remarcar que actualment les reserves dels 
camps de San Alberto i Margarida que es 
troben en sòl bolivià estan anotades en la 
Borsa de Valors de Nova York com si fossin 
de la transnacional espanyola, sense que 
s'hagin complert els requisits que establei¬ 
xen les normes internacionals; és a dir tenir 
un contracte de venda del gas o un mercat 
assegurat. «Oficialment a YPFB es va adme¬ 
tre que aquestes reserves estan inscrites en 
la Borsa de Valors de Nova York, i el que s'ha 
d'investigar és si hi ha complicitat i encobri¬ 
ment, degut al fet que existeix omissió de la 
Superintendència d'Hidrocarburs que hauria 
d'advertir al país del dany que se li està 
fent», va puntualitzar. «Repsol-YPF estava 
desesperada perquè es signés el contracte 
amb la LNG Pacífic sense importar-li que s'e¬ 
xecuti en 50 anys, degut al fet que l’objectiu 
era assegurar-se l'anotació de les reserves en 
la Borsa de Valors de Nova York. Però com 
que el contracte no es va subscriure, aques¬ 
ta anotació als Estats U nits es diu un frau fis¬ 
cal i a Bolívia seria una espècie de 'estelio- 
nato', és a dir vendre una propietat que no és 
seva», va explicar. Contra-lnfos 10/ V 06 



Acció per denunciar l'apropiació de Benetton de terres on habita el poble M aputxe. 


Dissabte 14 de gener al centre Cívic Les Basses de Nou Barris, Bcn 

Jornades solidaritat amb Palestina 
































L'històrica masia d'Esplugues de Llobregat amenaçada 

Judici en contra de Kan Kadena 

Esplugues/ Baix Llobregat.- "Dimarts 9 de preu de 38 milions de pessets a l'església 
gener, va començar el procés judicial per al (preu del tot mòdic si es té en compte que 
desalltojament de Kan Kadena. A la vista la finca suma més de 2500m2 i està a dos 
prèvia la jutgessa ha resolt l'aplaçament del passos de l'estació del no menys especulatiu 
cas fins el proper dimarts dia 17 de gener; trambaix). Kan Kadena forma part del pla 
dia en què es podrà conèixer: ])Si el cas urbanístic Sant Llorenç, aprovat per l'ajunta- 
seguirà la justícia ordinària i es podran ment d'Esplugues (majoria absoluta P$C) i és 
escoltar les nostres raons o 2)si se'ns jutjarà promogut per la junta de compensació for¬ 
en aquesta data mitjançant un procediment mada per empreses com Ruve, SA ,EACASA 
abreujat acompanyat d'una ordre de desa- (Renault), Grup Mistral, Construccions ma- 
llotjament igualment accelerada i sigil·losa, net SL, PetroGalp Espanola,... Aquestes 
com ja estem acostumats darrerament. Els empreses cedeixen gratuïtament al ajunta- 
okupants de Kan Kadena van ser demandats ment un 10% dels terrenys afectats en el pla, 
perla via civil per Promociones Ruve, S.A. el per construir-hi una trista zona verda de 
passat mes d'octubre. Els demandants i pro- ciment i un pipican allà on abans hi havien 
pietaris de l'esemntada empresa, dedicada horts i vivendes. Kan Kadena està situada al 
al rentable i mòrbid negoci de l'especulació carrer Laureà Miró, 134 d'Esplugues de Llo- 
inmobiliària, van comprar en condicions més bregat. Més informació a: http:// kankade- 
que dubtoses la masia i els terrenys adja- na.blogdrive.com o kankadena@yahoo.es" 
cents a l'any 1999. La finca fou comprada pel Kan Kadena 10/1/ 06 


Impunitat policial 


Condemnat un policia local pel fets de Gamonal 

Burgos- Un dels policies locals de Burgos, amb carnet n Q 2240, ha estat condemnat pels fets 
del 18 d'agost del 2005 al barri de Gamonal a Burgos. A l'estiu del 2005, aquest barri es va 
aixecar de forma col·lectiva contra una de les nombroses imposicions dels mafiosos munici¬ 
pals i especuladors de torn. El que semblava una nova imposició dels cacics d'aquesta ciutat, 
aquesta vegada en forma d'un pàrquing, es va convertir en un tarda-nit de joiosa revolta. Per 
aquests fets alguns veïns van ser detinguts arbitràriament i ara s'enfronten a un greu procés 
en el qual la fiscalia sol·licitarà penes «exemplars». No obstant això, per aquests mateixos fets 
també estan processats alguns dels policies que van actuar aquella nit, agredint i carregant 
contra els quals, en alguns casos, són els seus veïns de tota la vida. L'agent de la policia local 
processat per agressió i robatori de la càmara digital d'una de les persones que aquella nit 
estaven fent fotos del que succeia, ha estat finalment condemnat per «coacció». Si bé és cert, 
aquest mercenari només haurà de pagar l’ínfima quantitat de 60 euros. 

Alasbarricadas.org +Contra-lnfos 10/ V 06 

Al Nou Espai Obert, entre Sants i Les Corts 

Recorda que desdel 9 de gener ja s'obre de 18 a 22h, i 
que tots els dimarts a les 20h pots passar per la coordina¬ 
dora a proposar activitats, aportar idees, fer-te sòcia, etc... 


DlV. B I DISSABTE 14 DE GENER, CSO BANKA ROTA, C/ RUBIÓ I ORS D3 

Jornades Llibertàries a Cornel à 

Els dijous de ]D a 14 i ]6 a 20h al carrer Reina Amàua 11 bis, Bcn 

Nova ubicació de l'Oficina d'Okupació 

Prevista pel ]2 de gener a les 9 del matí als jutjats de Barcelona 

Concentració dels 4 del 4 suspesa 


Aluberament Animal 


L'acte també va ser una protesta per la mort d'un membre d'ELF als Eua 

Alliberats 28 gossos destinats a la vivisecció 
de la Universidad Autònoma de Madrid 


Madrid.- Aquesta darrera setmana ha apare¬ 
gut a Indymedia el següent comunicat del 
Front d'Alliberament Animal (F.L.A.): «Poques 
hores després de començar l'any ens trobà¬ 
vem a la Facultat de Veterinària de la 
Universitat Autònoma de M adrid, a uns 400 
metres de la Moncloa, on els principals polí¬ 
tics espanyols estaven gaudint d'una festa al 
palau. Però nosaltres teníem coses millors a 
feren aquest lloc. A l'animalari de la facultat 
hi havia engabiats 28 gossos 'beagle' de totes 
les mides per a ser assassinats pels vivisec- 
tors de la universitat. Vam trencar el candau, 
vam obrir la porta i un a un els vam anar res¬ 
catant a tots. D'entre els que vam treure hi 
havia cadells de poc més d'un mes i una altra 
gossa havia parit aquella mateixa nit. Aquests 
últims cadells no van tenir tanta sort, la nit 
havia estat molt freda i els tenien engabiats a 
l'exterior, a més les condicions higièniques 
eren penoses. Aquests cadells havien nascut 


sobre una capa d'excrements i orins en un 
terra de ciment amb una temperatura exte¬ 
rior d'uns 2 e C. Quan vam arribar a la seva 
gàbia un dels sis cadells ja era mort i la resta 
va ser conduida directament al veterinari. 
Desgraciadament els esforços del veterinari i 
de la mare no van ser suficients i tres no van 
aconseguir sobreviure. D'entre els 28 'bea- 
gles' que vam rescatar, recentment hem des 
cobert que una de les femelles està emba¬ 
rassada. El veterinari li ha fet ecografies i ha 
vist en el seu interior entre 5 i 6 cadells espe¬ 
rant el seu moment per a sortir. Aquests 
cadells naixeran i viuran en un ambient d’a¬ 
fecte i felicitat, mai sabran el que és un labo¬ 
ratori ni el que uns malalts poden arribar a 
fer amb els nostres germans animals. 
Aquesta acció volem dedicar-la a William C. 
Rogers, "Avalon". Un company que recent¬ 
ment "va aparèixer" mort a la seva cel·la amb 
una bossa al cap.» F.L.A. 10/ V 06 


L'ús de l'Espai Públic 


Víctimes del Civisme exigeix resposta a ERC 


Barcelona.- Des de l'assemblea d'entitats 
Víctimes del Civisme s'ha escrit una carta 
dirigida a totes les seus i seccions d'ERC per 
exigir una resposta davant l'aprovació per 
part d'aquest partit de les noves 0 rdenances 
del Civisme. Hem de recordar que les 
mateixes JERChan criticat aquestes orde- 


IPUNITAT POUCIAL 


Mor un detingut a 
la comissaria de la 
guàrdia civil de Sant 
Andreu de la Barca 

Sant Andreu de la Barca/ Baix Llobregat.- Un 
home de 37 anys va ser trobat sense vida al 
matí del passat 1 de gener en una de les 
cel·les de la comissaria de Sant Andreu de la 
Barca, a la que havia estat traslladat la nit 
abans. El jove, que va ser detingut després 
que es produís una baralla en un bar d'O lesa 
de Montserrat, va morir a causa d'una para¬ 
da cardíaca. La investigació oberta ha reve¬ 
lat que la víctima va estar sense custòdia 
entre les 22.00 hores del dia 31de desembre 
i el matí de l'l de gener, ja que no hi havia 
cap agent encarregat de la vigilància dels 
detinguts. En no haver-hi cap policia, va ser 
imposible que ningú pogués escoltar les 
queixes i demandes de socors del mort. 
Sembla ser que ja fa més d'un any, que en 
aquesta comissaria no està cobert el torn de 
custòdia nocturna. Indymedia Barcelona 
+Contra-lnfos D/ V 06 


nances en algun dels seus comunicats, i en 
canvi Jordi Portabella va aprovar conjunta¬ 
ment amb la resta de consellers de districtes 
aquesta nova ordenança municipal. Els 
membres del grup municipal: Enric 
Rodrígues, Marc Josa, Roger Civit, Ignasi 
Llorente, Josep Chalmeta, Carme Bellart, 


Carme Olivella, Montserrat Higueras, Enric 
Ballber, Dolors Martínez, Alexandre López, 
Sandra Vélez, Toni Millet, Manel Espadas, 
Miquel Antón Romàn, Joan Pallarès, Pau 
Vinyes, Cario Maravalle i Montserrat 
Carreras, hauran d'explicar davant la ciutada¬ 
nia el seu vot que retalla tants drets i lliber¬ 
tats públiques. Contra-lnfos 10/ V 06 

Començarem la setmana amb un aclariment dels cels i una suavització de les temperatures durant el dia Les nits 
continuaran força fredes, entre els 4 i els 8 graus. A partir de divendres tomen a girar els vents a Llevant i Xaloc, 
amb cels tapats i pluges intermitents sobretot a punts de la costa Al Pirineu i l’interior hi ha poca probabilitat de pluges. 


Nova trobada 
intergalàctica 
en suport a l'EZLN 
a Barcelona 

Barcelona.- Amb la Sisena Declaració de la 
Selva Lacandona, on es convida a tota la 
població mexicana a que participi de mane¬ 
ra individual o col·lectiva en la construcció 
d'un altra manera de fer política, l’EZLN ha 
irromput en la precampanya electoral mexi¬ 
cana per a, desde abaix i a l'esquerra i amb la 
vista posada més enllà de les eleccions del 
proper any, plantejar una autèntica alterna¬ 
tiva al continuisme i a la "destrucció neoli- 
beral" que representen tots els partits polí¬ 
tics mexicans. Des del col·lectiu zapatista de 
Barcelona us convidem a tots i a totes a 
constituir una comissió intergalàctica a 
Barcelona que impulsi aquest procés. Per a 
començar a parlar o continuar parlant de 
com fer-ho, us convoquem a tots i totes a 
una reunió el proper Dimecres dia 11 de 
gener a La Casa de la Soli a les 19,30h. Com a 
col·lectiu, volem convocar a finals de febrer, 
coincidint amb l’aniversari dels acords de 
San Andrés, unes jornades de trobada de 
lluites i resistències, el Caracol que ja hem 
anat realitzant els dos últims anys. Sobre 
aquest tercer Caracol volem fer una primera 
proposta a tots aquells que vulguin partici¬ 
par en els treballs de la comissió intergalàc¬ 
tica de Barcelona. Pensem que pot ser el 
marc adequat per a la presentació pública i 
la constitució formal de la comissió. 

Col·lectiu de Solidaritat amb la Rebel·lió 
Zapatista -TContra-Infos 10/ V 06 




















































